ஆகவே எல்லா மறுபுனைவுகளும் மகாபாரதம் உருவாக்கியுள்ள அற்புதமான காவிய அமைதியை முதலில் உடைக்கின்றன. கதாபாத்திரங்களுக்குப் புதிய ஆளுமைகளையும், கதைச் சந்தர்ப்பங்களுக்குப் புதிய அர்த்தத் தளங்களையும் உருவாக்கிக்கொண்ட பிறகு மீண்டும் அந்தக் காவிய அமைதியை அடைய முயல்கின்றன. இதல் கணிசமான வெற்றியைப் பெற்ற பல படைப்புகள் இந்திய மொழிகளில் உண்டு. எம்.வி.வெங்கட்ராமின் ‘நித்யகன்னி’ ஓரு வெற்றி பெற்ற ஆக்கம்.